CELEX: 32010D0714
Language: da
Date: 2010-11-25 00:00:00
Title: 2010/714/: Kommissionens afgørelse af 25. november 2010 om ændring af beslutning 2004/4/EF om bemyndigelse af medlemsstaterne til midlertidigt at træffe hasteforanstaltninger mod spredning af Pseudomonas solanacearum (Smith) Smith, for så vidt angår Egypten (meddelt under nummer K(2010) 8185)

26.11.2010   
            
            
               DA
            
            
               Den Europæiske Unions Tidende
            
            
               L 310/14
            
         KOMMISSIONENS AFGØRELSE
   af 25. november 2010
   om ændring af beslutning 2004/4/EF om bemyndigelse af medlemsstaterne til midlertidigt at træffe hasteforanstaltninger mod spredning af Pseudomonas solanacearum (Smith) Smith, for så vidt angår Egypten
   (meddelt under nummer K(2010) 8185)
   (2010/714/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 16, stk. 3, og
   ud fra følgende betragtninger:
   
               (1)
            
            
               I henhold til Kommissionens beslutning 2004/4/EF (2) er indførsel på Unionens område af knolde af Solanum tuberosum L. med oprindelse i Egypten principielt forbudt. I overensstemmelse med en mulighed for at fravige den beslutning blev indførsel af sådanne knolde på Unionens område tilladt fra »skadegørerfrie områder«, og forudsat at bestemte betingelser blev overholdt i de foregående år, herunder i importsæsonen 2009/10.
            
         
               (2)
            
            
               I importsæsonen 2009/10 blev der kun foretaget en tilbageholdelse af Pseudomonas solanacearum (Smith) Smith i Unionen.
            
         
               (3)
            
            
               Efter anmodning fra Egypten og på baggrund af de oplysninger, Egypten har forelagt, har Kommissionen fastslået, at risikoen for spredning af Pseudomonas solanacearum (Smith) Smith ved indførsel på Unionens område af knolde af Solanum tuberosum L. fra »skadegørerfrie områder« i Egypten er tilstrækkeligt lav, forudsat at bestemte betingelser i beslutning 2004/4/EF overholdes.
            
         
               (4)
            
            
               I importsæsonen 2010/11 bør indførsel på Unionens område af knolde af Solanum tuberosum L. med oprindelse i »skadegørerfrie områder« i Egypten derfor være tilladt.
            
         
               (5)
            
            
               Det fremgår af beslutning 2004/4/EF, at denne tages op til revision senest den 30. september 2010. På baggrund af ovenstående bør fristen for revision forlænges.
            
         
               (6)
            
            
               Beslutning 2004/4/EF bør derfor ændres i overensstemmelse hermed.
            
         
               (7)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Plantesundhed —
            
         VEDTAGET DENNE AFGØRELSE:
   Artikel 1
   I beslutning 2004/4/EF foretages følgende ændringer:
   
               1)
            
            
               I artikel 2, stk. 1, ændres »2009/10« til »2010/11«.
            
         
               2)
            
            
               I artikel 4 ændres »31. august 2010« til »31. august 2011«.
            
         
               3)
            
            
               I artikel 7 ændres »30. september 2010« til »30. september 2011«.
            
         
               4)
            
            
               I bilaget foretages følgende ændringer:
               
                           a)
                        
                        
                           I punkt 1, litra b), nr. iii), ændres »2009/10« til »2010/11«.
                        
                     
                           b)
                        
                        
                           I punkt 1, litra b), nr. iii), andet led, ændres »1. januar 2010« til »1. januar 2011«.
                        
                     
                           c)
                        
                        
                           I punkt 1, litra b), nr. xii), ændres »1. januar 2010« til »1. januar 2011«.
                        
                     
         Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 25. november 2010.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EFT L 169 af 10.7.2000, s. 1.
   
      (2)  EUT L 2 af 6.1.2004, s. 50.